Dona'm les entitats que hi ha en el següent text:
Espanya ha amagat a consciència a la seua població les conseqüències de la sentència sobre el conseller Puig
Aquest cap de setmana, Josep Casulleras Nualart en aquest article i el catedràtic i ara també diputat Jaume Alonso-Cuevillas en aquest altre han deixat clar als lectors de VilaWeb que la decisió de la justícia belga de denegar l’extradició del conseller Lluís Puig a Espanya té una importància determinant, única. Gonzalo Boye, amb la seua acreditada facilitat per al màrqueting polític, ho ha sentenciat amb una expressió directa i eixuta: “escac i mat”. No insistiré, per tant, en les conseqüències de la sentència, més enllà d’agrair al conseller Puig la valentia personal i la determinació. Efectivament, el castell de cartes del judici al procés ha començat a caure i ja tan sols és qüestió de temps perquè s’ensorre del tot.
Espanya ha rebut un dels colps més durs que podia encaixar, amb una repercussió que anirà creixent. És veritat que ha costat molt d’arribar a aquest moment. Alonso-Cuevillas ho descriu, acuradament, amb la seua visió des de dins l’equip jurídic. Ha calgut, doncs, molta paciència. S’han hagut de posar moltes peces instrumentals abans. I algunes d’aquestes peces, de primer, no acabàvem d’entendre per a què servien. L’opinió de l’ONU, tan bescantada, menystinguda i negada per la premsa espanyolista, ara resulta que ha estat cabdal, per exemple. És evident, per tant, que ens en podem felicitar i en podem felicitar tots aquells que ho han aconseguit. Per la qualitat, per la constància, pel coneixement tan encertat de la realitat jurídica, de la realitat espanyola i de la realitat europea. Però ara la pregunta que cal respondre és què en fem, d’això. Quina aspiració política en naix, d’aquest triomf? De què ha de servir aquesta derrota judicial i haver treballat tant per aconseguir-la? L’objectiu és solament respondre a la repressió o bé es tracta de resoldre de manera definitiva el problema que ha originat aquesta repressió? Què se cerca?
Espanya : Entitat_Geopolítica, Puig : polític, Josep Casulleras Nualart : persona, Jaume Alonso-Cuevillas : polític, VilaWeb : mitjans_massius, Lluís Puig : polític, Gonzalo Boye : persona, Alonso-Cuevillas : polític, ONU : organització